stanford-oval/wikipedia huggingface dataset:
Harry's House
מיקומי שיא > מצעדי סוף שנה

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 15 |
|  ארצות הברית | מצעד האלבומים המסחריים | 18 |
|  ארצות הברית | מצעד האלבומים העכשוויים | 12 |
|  ארצות הברית | מצעד אלבומי ה-Tastemakers | 25 |
|  ארצות הברית | מצעד אלבומי הויניל | 10 |
|  הממלכה המאוחדת | מצעד האלבומים הבריטי | 5 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 61 |
|  ארצות הברית | בילבורד 200 | 122 |
|  צרפת | SNEP | 145 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה 2× | 140,000 |
פרסים ומועמדויות

| פרס | קטגוריה | תוצאה | מקור |
| --- | --- | --- | --- |
| פרס גראמי | אלבום השנה | זכייה |  |
| פרס גראמי | אלבום הפופ הווקאלי הטוב ביותר | זכייה |  |
| פרס גראמי | האלבום הלא קלאסי המעובד הטוב ביותר | זכייה |  |
| פרס בחירת הקהל לשנת 2022 | האלבום לשנת 2022 | מועמדות |  |
Teenage Dream: The Complete Confection

Teenage Dream: The Complete Confection (בעברית: חלום נעורים: המאפה המתוק השלם) הוא גרסה מחודשת של אלבום האולפן "Teenage Dream", של הזמרת-יוצרת האמריקאית קייטי פרי. האלבום יצא לאור ב-23 במרץ 2012, על ידי חברת התקליטים קפיטול רקורדס. מתוך האלבום יצאו שני סינגלים. האלבום יצא כמעט שנתיים לאחר צאתו של האלבום המקורי.
רקע והפקה

באוקטובר 2011, אישר המפיק טריקי סטיוארט כי הוא עובד עם פרי כדי לצמצם את שאריות החומרים שנשארו מתוך האלבום "Teenage Dream", עבור "משהו מיוחד שמתרחש". פרי הכריז רשמית על הפרויקט וחשפה את שמו "Teenage Dream: The Confection", בפברואר 2012, ותיארה אותו כ"סיפור השלם "של האלבום המקורי. היא הוסיפה כי האלבום המורחב יכיל שלושה שירים שהוקלטו לאחרונה וארבעה רמיקסים נוספים להשלמת המהדורה הסטנדרטית של האלבום המקורי.
מוזיקה חדשה

טריקי סטיוארט הצהיר שהוא ופרי "תמיד ידעו שההקלטות [שהם] יצרו היו מיוחדים [וב] אותה תקופה זו הייתה חובה יותר חוזית [שהם לא עשו את האלבום]". הוא פירט כי במקור חרגו מהפרויקט כדי לאזן את התקליט המקורי עם רצועות של מפיקים אחרים, בנוסף לכך שפרי לא היה זקוק לעוד שירים באותה תקופה. האלבום המורחב מתחיל עם שנים עשר הרצועות הכלולות בגרסה הרגילה של "Teenage Dream". החומר שהוקלט לאחרונה למהדורה המחודשת, המיועד רק לאלבום, מתחיל בביצוע אקוסטי של "The One That Got Away", וממשיך לשיר "Part of Me", הוא שיר פופ כוח הפועל באופן לירי כ"ממנון פירוק רגשי". ההשערה הייתה שהשיר נבע ממערכת היחסים של פרי עם בעלה לשעבר ראסל ברנד.
"Wide Awake", הוא שיר בלדת פופ, השיר מדבר על סיום מערכת היחסים, ועל פי הדיווחים הושפעה מהניסיון של פרי עם ברנד. "Dressin 'Up", הוא שיר דאנס-רוק וטכנו. "E.T.", נכלל באלבום בגרסת רמיקס בשיתוף קניה וסט, ואילו השיר "Last Friday Night (T.G.I.F.)", נוסף גם בגרסת רמיקס בשיתוף מיסי אליוט. הרצועה האחרונה באלבום היא "Megasix Smash-Up", של טומי סאנשיין משלב בתוכו אלמנטים מהסינגלים הקודמים של מתוך האלבום עצמו.
סינגלים

"Part of Me" - ההכרזה על יציאת הסינגל פורסמה ב-10 בפברואר, ב-13 בפברואר 2012 שוחרר הסינגל לרדיו. השיר יצא לאור כסינגל הראשון מתוך המהדורה המחודשת. בשבוע צאתו הצליח לכבוש את פסגת מצעד הבילבורד הוט 100, מה שהופך את פרי לאחד מן האמנים הבודדים בהיסטוריה שעשו זאת.
"Wide Awake" - ההכרזה על יציאת הסינגל פורסמה בתחילת מאי, ב-22 במאי 2012 שוחרר הסינגל לרדיו. השיר יצא לאור כסינגל השני והאחרון מתוך המהדורה המחודשת. הצליח בשיאו להגיע אל המקום ה-2 במצעד הבילבורד הוט 100.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 1 |
|  ארצות הברית | בילבורד 200 | 7 |
|  הולנד | מצעד 100 האלבומים ההולנדיים | 44 |
|  הממלכה המאוחדת | מצעד האלבומים הבריטי | 6 |
|  ולוניה | אולטראטופ 40 | 29 |
|  ניו זילנד | המצעד הניו זילנדי הרשמי | 2 |
|  פינלנד | המצעדים הפיניים הרשמיים | 18 |
|  פלנדריה | אולטראטופ 50 | 14 |
|  צרפת | SNEP | 14 |
|  שוודיה | סוורייטופליסטן | 47 |
מיקומי שיא > מצעדי סוף שנה

|   ‏‏‏  מצעדי סוף שנה (2012)> מדינה |   ‏‏‏  מצעדי סוף שנה (2012)> מצעד |   ‏‏‏  מצעדי סוף שנה (2012)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 27 |
|  ניו זילנד | המצעד הניו זילנדי הרשמי | 22 |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 89 |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 95 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 53 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 27 |
|  שוודיה | סוורייטופליסטן | 42 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 7× פלטינה | 490,000 |
סיכום
| בכל העולם | — | 490,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| גרמניה | 23 במרץ 2012 | תקליטור • הורדה דיגיטלית | קפיטול |  |
| קנדה | 26 במרץ 2012 | תקליטור • הורדה דיגיטלית | קפיטול |  |
| צרפת | 26 במרץ 2012 | תקליטור • הורדה דיגיטלית | קפיטול |  |
| בריטניה | 26 במרץ 2012 | תקליטור • הורדה דיגיטלית | קפיטול |  |
| ארצות הברית | 26 במרץ 2012 | תקליטור • הורדה דיגיטלית | קפיטול |  |
| הונג קונג | 27 במרץ 2012 | תקליטור • הורדה דיגיטלית | EMI |  |
| טייוואן | 30 במרץ 2012 | תקליטור • הורדה דיגיטלית | Gold Typhoon |  |
| קולומביה | 2 באפריל 2012 | תקליטור • הורדה דיגיטלית | EMI |  |
| ארצות הברית | 17 בספטמבר 2020 | תקליט (בלעדי אורבן אאוטפיטרס) | קפיטול |  |
יעקב אורי (ליכט)

| --- | --- |

יעקב אורי, 1970
 לידה:  5 באוגוסט 1918 שרפץ, פולין
 פטירה:  10 באפריל 1980 (בגיל 61)
 מדינה:  ישראל 
 מקום מגורים:  חיפה, ישראל
 
יעקב אורי, 1960
יעקב אוֹ̇רי (ליכט; 5 באוגוסט 1918 – 10 באפריל 1980) היה אמרגן ומפיק אירועים ישראלי.
ביוגרפיה

יעקב או̇רי נולד בשם יעקב ליכט בשרפץ, פולין. בשנת 1936 עלה לארץ ישראל בעלייה הבלתי הלגאלית והתיישב בבית קרובי משפחתו בשכונת נווה שאנן בחיפה.
בשנת 1939 נשלח על ידי סבתו לעיירה ליפנו בפולין על מנת להעלות משם את בת דודתו, טולה פלורנץ. לשם כך, היה צריך לשאת אותה לאשה והשניים נישאו בנישואים פיקטיביים ועם פרוץ מלחמת העולם השנייה עלו יחד ארצה. לאחר עלייתם לארץ נשארו נשואים.
במהלך מלחמת העולם השנייה התנדב אורי לצבא הבריטי ושירת כלוחם בגונדת תותחני החוף מס' 17 אשר הוצבה בחיפה, יחד עם חבר הכנסת לעתיד לובה אליאב והאלוף לעתיד אברהם יפה. לאחר המלחמה עבד במחצבה באזור חיפה ובעבודות מזדמנות נוספות. עם הקמת המדינה עברת את שם משפחתו מליכט לאו̇רי ובשנת 1950 נולדה בתם היחידה, ליאורה אורי (סלוצקי).
בתחילת שנות החמישים החל לעבוד כשותף במשרד כרטיסים מקומי ותוך כדי עבודתו החל גם להפיק מופעי בידור שונים ולייבא מופעים מחו"ל. בין היתר הפיק מופעים ללהקת "בצל ירוק" ובין המופעים הבינלאומיים שהפיק נמצאים קרקס מדראנו הראשון במדינת ישראל ולהקת "פאריז על הקרח" שהציגו בעיר התחתית בחיפה.
ביוגרפיה > מפיק אירועים בין-לאומיים

לאחר מספר שנים כשותף במשרד הכרטיסים, חבר אורי לאמרגן אברהם בוגטיר והשניים הקימו יחד חברת הפקות שנקראה "א. בוגטיר - י. אורי בע"מ". יחד הפיקו מספר מופעים בעיר חיפה, בהם פסטיבלי המחולות השנתיים בעיר.
בשנת 1962 העבירו את משרדם מחיפה לפסאז' הוד ברחוב דיזנגוף בתל אביב. עיקר עסקיהם היה עם מדינות מזרח אירופה והגוש הסובייטי, דבר שנחשב אז נדיר משום שאלה היו מעבר למסך הברזל ולא הרבו לשתף פעולה עם מדינות מערביות.
החברה הפיקה מופעי מוזיקה קלאסית והייתה אחראית על הגעתם ארצה של כמה מהאמנים הגדולים שנראו בישראל באותן שנים, בהם: מקהלת הצבא האדום, להקת המחול הפולקלוריסטית הרוסית "בריוזקה", הזמרת הדרום אפריקאית מרים מקבה, הכנר היהודי-אוקראיני איגור אויסטרך, הצ'לן הרוסי מסטיסלב רוסטרופוביץ', נגן המפוחית המפורסם לארי אדלר והזמרת והשחקנית איבון דה-קרלו. בנוסף הפיקו השניים מופעים של אמנים ישראלים ברוסיה ובהם של הזמרות גאולה גיל ואסתר עופרים (במסגרת צמד העופרים) ושל להקת כרמון.
ביוגרפיה > הניסיון להביא את להקת הביטלס להופעה בישראל

בשנת 1964 איתר יעקב אורי בארץ את קרובי אמו של מנהלם של הביטלס, בריאן אפשטיין, ובאמצעותם השיג את הסכמתו של אפשטיין לכלול את ישראל במסעם המתוכנן של הביטלס למזרח. אורי הגיש בקשה לוועדה הבין-משרדית לאישור הבאת אמנים מחו"ל כדי לאשר את ההופעה בישראל אך זו דחתה את הבקשה בנימוק של "השפעה שלילית על הנוער".
אורי ובוגטיר הגישו ערעור על החלטה זו ובמרץ 1964 הוחלט סופית בישיבת הוועדה לדחות את בקשתם מטעמים של מחסור בערך אומנותי וגרימת היסטריה והשתוללות של בני נוער.
ההיסטוריון אלון גן גולל את הסיפור מאחורי הניסיון להבאתם ארצה של חברי הביטלס. לטענתנו, האמרגן והמפיק גיורא גודיק, קיבל בשנת 1962 הצעה להביא את הביטלס לישראל, אך פסל את העסקה משום שלא הכיר את הלהקה. לאחר מכן, כאשר הבין גודיק כי טעה ובמקביל גילה כי יעקב אורי מתכנן את הבאתם ארצה באמצעות חברת ההפקות המשותפת שלו ושל אברהם בוגטיר, החל להפעיל לחץ על מקבלי ההחלטות על מנת לטרפד את המהלך.
ביוגרפיה > לאחר פירוק השותפות

בשנת 1970 הסתיימה השותפות של יעקב אורי ואברהם בוגטיר ואורי נכנס לעסקי הקולנוע כאשר היה הבעלים המשותף של חברת "תיאטראות ישראל" שהפעילה את קולנוע "חן" בכיכר דיזנגוף בתל אביב.
בנוסף, היה אורי הבעלים של הלונה-פארק הראשון בישראל שהוקם תחילה בנמל תל אביב ולאחר מכן הועבר למתחם גני התערוכה, אל המקום בו הוא נמצא כיום. בשנת 1979, לאחר שסייר במתקנים דומים באירופה, ייבא אורי ללונה-פארק את רכבת ההרים שהייתה אף היא הראשונה בישראל ושימשה את באי הלונה-פארק עד לשנת 2010, אז פורקה והוחלפה בחדשה.
במקביל חזר אורי להפיק את הופעות קרקס מדראנו בישראל, הפעם בכיכר המדינה בתל אביב, וכמו כן את "בלט על הקרח" – מופע מחול שהתמקד באלמנטים תיאטרליים תוך החלקה אמנותית על הקרח. מופע זה נחשב לנדיר בראשית שנות השבעים משום שהלהקה הוחרמה על ידי מדינות המזרח התיכון ולא הורשתה כלל להיכנס למדינות האזור.
הפקות נוספות של יעקב אורי בישראל:
הרכב המוזיקה הצרפתי "סווינגל סינגרס"
זמר השאנסונים הצרפתי ז'אק ברל
הלהקה האפריקאית Ipi Tombi
הצמד סיימון וגרפונקל
האמן האמריקאי סמי דייוויס ג'וניור
הזמרת טינה טרנר
אורי נפטר ב-10 באפריל 1980 באופן פתאומי לאחר מחלה קשה בה לקה.
קבלת הפנים בשדה התעופה לזמרת מרים מקבה (יעקב אורי משמאל), 1963
יעקב אורי עם שר הביטחון משה דיין, הרמטכ"ל חיים בר-לב והאמן סמי דייוויס ג'וניור, 1968
קבלת הפנים ללהקת בריוזקה, יחד עם שרת החוץ גולדה מאיר (יעקב אורי עומד ראשון מימין) יחד עם המנהלת האמנותית שלה הלהקה, 1963
הערות שוליים

↑  תשובת הוועדה לאישור הבאת אמנים מחו"ל לבקשתם של יעקב אורי ואברהם בוגטיר לבקשתם להביא את להקת הביטלס להופעה בישראל, 28 בינואר 1964.
↑  החלטת הוועדה לאישור הבאת אמנים מחו"ל, 16 במרץ 1964.
↑  אלון גן, אנטומיה של החמצה היסטורית, באתר הארץ, 18 בספטמבר 2008.
↑  הלונה פארק מרכין ראשו: רכבת ההרים איננה, באתר mynet (כפי שנשמר בארכיון האינטרנט), 11 במרץ 2010.
| --- | --- |
בקרת זהויות :  NLI: 987012597731605171
קארל פומרנץ

| --- | --- |
אין תמונה חופשית
 לידה:  1944  (בן 81 בערך) ג'ופלין, מיזורי, ארצות הברית 
 ענף מדעי:  מתמטיקה
 מקום מגורים:  ארצות הברית
 מקום לימודים:  אוניברסיטת הרווארד  אוניברסיטת בראון 
 מנחה לדוקטורט:  ג'ון טייט 
 מוסדות:  אוניברסיטת ג'ורג'יה 
 תלמידי דוקטורט:  Renet Lovorn, Mitsuo Kobayashi, Paul Pollack, Jonathan W. Bayless, Enrique Treviño, Avram Gottschlich, Lola Thompson, Zebediah Engberg, Dominic Klyve, Gang Yu, Ronald Joseph Burthe, Fred Yuanyou Cheng, Shuguang Li, Mark James Watkins, Jon Frederick Grantham, Nathan McNew 
 פרסים והוקרה:  עמית האגודה האמריקאית למתמטיקה (2013) 
 math.dartmouth.edu/~carlp/
 תרומות עיקריות
 מחקרים מתחום תורת המספרים.
 
קארל פומרנץ (באנגלית: Carl Pomerance; נולד ב-1944) הוא מתמטיקאי אמריקאי מתחום תורת המספרים.
את תואר הדוקטור קיבל פומרנץ ב-1972 מאוניברסיטת הרווארד, על עבודה בה הראה שכל מספר משוכלל אי-זוגי מתחלק לפחות בשבעה מספרים ראשוניים שונים. אחר כך עבר ללמד באוניברסיטת ג'ורג'יה. הוא אף עבד מספר שנים בחברת לוסנט טכנולוגיות. ומשם עבר לדארטמות' קולג' שם קיבל גם תואר פרופסור כבוד.
פומרנץ זכה בפרסים רבים על מחקר. הוא פיתח את הנפה הריבועית, אלגוריתם לפירוק לגורמים שעל פיו בשנת 1994 הצליחו לפרוץ RSA עם 129 ביטים. הוא אף השתתף בפיתוח האלגוריתם APR לבדיקת ראשוניות (APR - ראשי תיבות של שמות המפתחים לאונרד אדלמן, קארל פומרנץ ורוברט רומלי).
וולטר סידני אדמס

| --- | --- |

 לידה:  20 בדצמבר 1876 אנטיוכיה, טורקיה 
 פטירה:  11 במאי 1956 (בגיל 79) פסדינה, ארצות הברית 
 ענף מדעי:  אסטרונומיה
 מקום מגורים:  ארצות הברית
 מקום לימודים:  דארטמות' קולג' 
 מוסדות:  מצפה הר וילסון 
 פרסים והוקרה:  חבר זר של החברה המלכותית (27 באפריל 1950)  הרצאת הנרי נוריס ראסל (1947)  מדליית ז'נסן (1934)  מדליית ברוס (1928)  פרס פייר ז'נסן (1926)  מדליית הנרי דרייפר (1918)  עמית האקדמיה האמריקאית לאמנויות ולמדעים  מדליית זהב של החברה המלכותית לאסטרונומיה (1917) 
 הערות:  אסטרואיד 3145 וולטר אדמס'
 תרומות עיקריות
 מצא דרך לקבוע האם כוכב מסוים הוא ענק או ננס.
 
וולטר סידני אדמס (באנגלית: Walter Sydney Adams;‏ 20 בדצמבר 1876 – 11 במאי 1956) היה אסטרונום אמריקאי.
חייו ועבודתו

אדמס נולד באנטיוכיה שבטורקיה ללוסיאן הארפר אדמס וננסי דורנס פרנסיס אדמס, שהיו בשליחות מיסיונרית. הם חזרו לארצות הברית בשנת 1885. הוא סיים את לימודיו בדארטמות' קולג' שבניו המפשייר בשנת 1898 ולאחר מכן המשיך את לימודיו בשיקגו ובגרמניה. אחרי שחזר לארצות הברית, הוא החל את עבודתו באסטרונומיה, שהגיעה לשיאה כשהפך למנהל מצפה הכוכבים הר וילסון שבקליפורניה.
תחומו העיקרי היה חקר הספקטרוסקופיה האסטרונומית. הוא עבד על ספקטרוסקופיה סולארית, והוא אחד המגלים של היחס בין האינטנסיביות היחסית של קווים ספקטרליים מסוימים לבין הבהירות המוחלטת של כוכב. הוא הצליח להוכיח שאפשר להשתמש בספקטרום כדי לקבוע האם כוכב מסוים הוא ענק או ננס. בשנת 1915 החל לחקור את הכוכב המשני במערכת הכוכבים הכפולה של סיריוס. הוא גילה שלמרות גודלו הזעיר של אותו כוכב, אשר קצת יותר גדול מכדור הארץ, פני השטח של כוכב זה היו בהירים יותר מבחינת יחידת שטח מהשמש שלנו, מסתו של כוכב זעיר זה הייתה כמסת השמש. כוכב מסוג זה נודע מאוחר יותר כננס לבן. יחד עם תאודור דונהאם, הוא גילה את נוכחותו החזקה של פחמן דו-חמצני בספקטרום התת-אדום בכוכב הלכת נוגה.
בין היתר גילה אדמס בשנת 1912 את מיקומו המדויק של הכוכב העתיק ביותר הידוע לבני האדם, כוכב HD 140283.
אדמס נפטר בגיל 79 בפסדינה שבקליפורניה, ארצות הברית.
פרסים והנצחה

מדליית זהב של החברה המלכותית לאסטרונומיה (1917)
מדליית הנרי דרייפר של האקדמיה הלאומית למדעים (1918)
חבר האקדמיה האמריקאית לאמנויות ולמדעים (1922)
מדליית ברוס (1928)
מדליית ג'נסן מהאקדמיה הצרפתית למדעים (1934)
עמית זר של החברה המלכותית (1950)
פרסים והנצחה > הנצחתו

האסטרואיד "3145 וולטר אדמס" נקרא על שמו.
מכתש בכוכב הלכת מאדים אשר נקרא על שמו.
"מכתש אדמס" על הירח, הנקרא על שמם של וולטר, אנסל אדמס וג'ון קאוץ' אדמס.
הערות שוליים

↑  זיכרונות ביוגרפיים של עמיתי החברה המלכותית
↑  הענקת מדליית הזהב של החברה המלכותית
↑  מדליית הנרי דרייפר, האקדמיה הלאומית למדעים. מקור: 19 בפברואר 2011.
↑  האקדמיה האמריקאית לאמנויות ולמדעים. מקור: 6 באפריל 2011.
↑  עמוד מדליית ברוס
↑  הענקת מדליית ברוס
| --- | --- |
בקרת זהויות :  BnF: cb10519102c (data)  CiNii: DA02877319  GND: 116244151  ISNI: 0000 0001 0999 1371  LCCN: no96049328  NKC: mub20231177625  NLA: 36010048  NTA: 133296415  RERO: 02-A002908279  SNAC: w63n23sm  SUDOC: 151788464  Trove: 1183846  VIAF: 94093778   WorldCat (עם VIAF): 94093778
Rumours

Rumours (בעברית: שמועות) הוא אלבומה ה-11 של להקת הרוק הבריטית-אמריקאית פליטווד מק. האלבום הוקלט בשנת 1976 ויצא ב-4 בפברואר 1977. האלבום הגיע למקום הראשון במצעד האלבומים של ארצות הברית, בילבורד 200, ושהה שם במשך 31 שבועות. כמו כן, הוא הגיע למקום הראשון במספר רב של מדינות, ביניהן בריטניה, אוסטרליה, קנדה, הולנד וניו זילנד. השירים "Go Your Own Way", "Dreams", "Don't Stop" ו-"You Make Loving Fun" יצאו כסינגלים. "Rumours" הוא האלבום המצליח ביותר של הלהקה; האלבום זכה בפרס הגראמי לאלבום השנה לשנת 1978 ומכר יותר מ-45 מיליון עותקים ברחבי העולם, דבר שהופך אותו לאחד האלבומים הנמכרים ביותר בכל הזמנים.
הרקע לאלבום

האלבום "Fleetwood Mac", שיצא ב-1975 נחל הצלחה רבה, ואף הגיע למקום הראשון ב-1976. "Rhiannon", הלהיט הגדול של האלבום, הביא לחשיפה גדולה ללהקה ברדיו. באותו הזמן, הרכב הלהקה כלל את הזמר והגיטריסט לינדזי בקינגהאם, המתופף מיק פליטווד, הזמרת והקלידנית קריסטין מק'ווי ובעלה הבסיסט ג'ון מק'ווי והזמרת סטיבי ניקס. אחרי חצי שנה של מסע הופעות, הזוג מק'ווי התגרש, אחרי 8 שנות נישואין. הזוג הפסיק לדבר אחד עם השנייה ודיבר אך ורק "דרך המוזיקה". בקינגהאם וניקס, שהצטרפו ללהקה לפני האלבום "Fleetwood Mac", היו במערכת יחסים סוערת, שגרמה להם לריבים רבים. מיק פליטווד, חווה אף הוא בעיות רבות אחרי שגילה שאשתו ג'ני, אמם של שני ילדיו, ניהלה רומן עם חברו הטוב.
חייהם הפרטיים של חברי הלהקה היו חשופים בתקשורת, שהובילו לשמועות לא נכונות. נאמר שקריסטין מק'ווי התאשפזה בבית החולים עקב מחלה קשה, ובקינגהאם וניקס הוכרזו כהורים האמיתיים של בתו של מיק פליטווד, לוסי, לאחר שצולמו איתה. התקשורת אף פרסמה על חזרתם של חברי הלהקה המקורית, פיטר גרין, דני קיוואן וג'רמי ספנסר למסע הופעות שציין 10 שנים להקמת הלהקה. למרות הפרסומים הכוזבים, הלהקה לא שינתה את הרכב חבריה, אף על פי שלחברים לא היה זמן להתמודד עם הפרידות לפני הקלטת האלבום החדש. פליטווד ציין שחברי הלהקה הקריבו מעצמם רגשית רק כדי להשתתף בעבודה המוזיקלית. בתחילת 1976, הלהקה חשפה שירים חדשים בהופעה בפלורידה. החברים המייסדים, פליטווד ומק'ווי בחרו לוותר על שירותו של המפיק המוזיקלי הקודם קית' אולסן, והם הקימו חברה ששמה "Seedy Management" (ניהול עלוב), שתנהל את ענייני הלהקה.
הצלחת האלבום

האלבום זכה להצלחה רבה והיה האלבום השני של הלהקה שהגיע למקום הראשון בארצות הברית. האלבום נשאר בצמרת מצעד האלבום האמריקאי במשך 31 שבועות ברציפות, והגיע למקומות הראשונים באוסטרליה, קנדה, ניו זילנד.
עד 1980, האלבום מכר כ-13 מיליון עותקים ברחבי העולם, ועד 1987 הגיעה הכמות ל-20 מיליון. כשהלהקה התאחדה למסע הופעות ב-1997, האלבום מכר כ-25 מיליון אלבומים ברחבי העולם. הכמות גדלה עד 2004, אז האלבום כבר מכר 30 מיליון, ו-40 מיליון אלבומים שמכרו עד 2009. נכון ל-2014, "Rumours" היה במצעד האלבומים הבריטי כ-522 שבועות בטופ 75, והוא האלבום ה-14 הכי נמכר בכל הזמנים בבריטניה. בארצות הברית, האלבום הוא האלבום השישי הנמכר ביותר.
רשימת הרצועות

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Second Hand News  | לינדזי בקינגהאם | 2:44 |  |  |  |  |  |  |
| 2. | Dreams  | סטיבי ניקס | 4:14 |  |  |  |  |  |  |
| 3. | Never Going Back Again  | לינדזי בקינגהאם | 2:15 |  |  |  |  |  |  |
| 4. | Don't Stop  | כריסטין מקווי | 3:12 |  |  |  |  |  |  |
| 5. | Go Your Own Way  | לינדזי בקינגהאם | 3:38 |  |  |  |  |  |  |
| 6. | Songbird  | כריסטין מקווי | 3:21 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 7. | The Chain  | ל. בקינגהאם, מיק פליטווד, כ. מקווי, ג'ון מקווי, ס. ניקס | 4:16 |  |  |  |  |  |  |
| 8. | You Make Loving Fun  | כריסטין מקווי | 3:31 |  |  |  |  |  |  |
| 9. | I Don't Want to Know  | סטיבי ניקס | 3:15 |  |  |  |  |  |  |
| 10. | Oh Daddy  | כריסטין מקווי | 3:58 |  |  |  |  |  |  |
| 11. | Gold Dust Woman  | סטיבי ניקס | 5:02 |  |  |  |  |  |  |
מיקומי שיא

|   ‏‏‏  מצעדים שבועיים> מדינה |   ‏‏‏  מצעדים שבועיים> מצעד |   ‏‏‏  מצעדים שבועיים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 15 |
|  אוסטרליה | מצעד האלבומים האוסטרלי | 2 |
|  אוסטרליה | מצעד האלבומים (Kent Music Report) | 1 |
|  איסלנד | מצעד האלבומים האיסלנדי | 22 |
|  ארצות הברית | בילבורד 200 | 1 |
|  ארצות הברית | מצעד אלבומי קטלוג הפופ | 1 |
|  ארצות הברית | מצעד אלבומי הרוק | 1 |
|  גרמניה | GfK – טופ 100 | 5 |
|  דנמרק | היטליסטן | 23 |
|  דרום אפריקה | מצעד האלבומים הדרום אפריקאי | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 20 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 62 |
|  יוון | מצעד האלבומים היווני (בילבורד) | 1 |
|  יפן | אוריקון | 33 |
|  נורווגיה | VG-lista | 17 |
|  ניו זילנד | המצעד הניו זילנדי הרשמי | 1 |
|  פורטוגל | מצעד האלבומים הפורטוגזי (AFP) | 12 |
|  פלנדריה | אולטראטופ 50 | 11 |
|  צרפת | SNEP | 116 |
|  קנדה | מצעד האלבומים הקנדי | 5 |
|  קנדה | מצעד האלבומים הקנדי (RPM) | 1 |
|  שוודיה | סוורייטופליסטן | 18 |
|  שווייץ | המצעד השווייצרי | 17 |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 13× פלטינה | 950,000 |
| איטליה (FIMI) | פלטינה | 50,000 |
| איסלנד (FHF) | פלטינה | 10,000 |
| אירלנד (IRMI) | — | 2,000 |
| ארצות הברית (RIAA) | 21× פלטינה | 21,000,000 |
| גרמניה (BVMI) | 5× זהב | 1,250,000 |
| דנמרק (IFPI Denmark) | 3× פלטינה | 60,000 |
| הולנד (NVPI) | פלטינה | 165,000 |
| הונג קונג (IFPI Hong Kong) | פלטינה | 20,000 |
| הממלכה המאוחדת (BPI) | 15× פלטינה | 4,500,000 |
| ניו זילנד (Recorded Music NZ) | 13× פלטינה | 195,000 |
| ספרד (PROMUSICAE) | זהב | 50,000 |
| צרפת (SNEP) | פלטינה | 300,000 |
| קנדה (Music Canada) | 2× יהלום | 2,000,000 |
סיכום
| בכל העולם | — | 30,552,000 |
Lover

Lover (בעברית: מְאַהֵב) הוא אלבום האולפן השביעי של הזמרת-יוצרת האמריקאית טיילור סוויפט. את האלבום הוציאה לאור חברת התקליטים ריפבליק רקורדס ב-23 באוגוסט 2019. זהו האלבום הראשון שהוציאה סוויפט לאחר שעזבה את חברת התקליטים ביג משין רקורדס, בעקבות המחלוקת על זכויות המאסטרס של אלבומיה הקודמים. את האלבום הפיקו ג'ק אנטונוף, ג'ואל ליטל, לואי בל, פרנק דוקס וסוויפט עצמה. האלבום מתאפיין במוטיבים אופטימיים של עונות הקיץ והאביב.
בחלק משירי האלבום מופיעים לצד סוויפט אמנים שונים, דוגמת הצ'יקס וברנדון יורי מפאניק! אט דה דיסקו. מילות השירים באלבום מבטאים הבטים שונים של מערכות יחסים רומנטיות, החל מנישואים, אלמנות וגירושים, וכלה בנושאים פוליטיים כמו פמיניזם וזכויות להט"ב. Lover מאופיין בסגנון מוזיקלי המשלב פופ-רטרו, אלקטרופופ, פופ רוק, קאנטרי ופאנק. זהו אלבום קצבי עם שימוש נרחב בצלילי סינתיסייזר, פסנתר וגיטרה. סוויפט הקליטה את האלבום בין נובמבר 2018 לפברואר 2019. מתוך האלבום יצאו לאור ארבעה סינגלים, "The Man", "Me!", "You Need to Calm Down" ו-"Lover", כשהשלושה האחרונים הגיעו לעשירייה הפותחת של הבילבורד הוט 100. לאותו המצעד נכנסו כל 18 שיריו, שיא של כל הזמנים לזמרת. Lover ניצב בפסגות מצעדי האלבומים במדינות כמו אוסטרליה, קנדה, ארצות הברית והממלכה המאוחדת. איגוד תעשיית ההקלטות האמריקאי העניק לאלבום מעמד פלטינה כפולה, על מכירות של 1.2 מיליון עותקים. לאחר שנמכר בכ-3.2 מיליון עותקים ברחבי העולם, הפך Lover לאלבום הנמכר ביותר של שנת 2019.
לאחר יציאתו, זכה האלבום לביקורות מעורבות מצד מבקרי המוזיקה העכשווית. מחד, ציינו לשבח את הכרונולוגיה הרגשית שלו, ומאידך, טענו כי קולה של סוויפט רעוע ביחס לאלבומה הקודם. בשנת 2019, זכה בפרס "אלבום הפופ/רוק האהוב ביותר" בטקס פרסי המוזיקה האמריקאית לשנת 2019. מגזיני מוזיקה רבים בחרו ב-Lover לאלבום הטוב ביותר של שנת 2019.
רקע

אני תמיד מסתכלת על אלבומיי כפרקים שונים בחיי. אני כל כך שמחה שאהבתם [המעריצים] את הפרק הקודם (Reputation), אך אני מתרגשת יותר להוציא לאור את הפרק הבא בחיי.
בנובמבר 2017 הוציאה סוויפט לאור את אלבומה השישי, Reputation, שנחשב לאלבום שהחזיר אותה למיינסטרים. לאחר יציאתו, ניצב האלבום בפסגת הבילבורד 200 במשך ארבעה שבועות רצופים, הפך לאלבום השלישי הנמכר ביותר בשנת 2017 וגרף שבחים מצד מבקרי המוזיקה. למען קידומו, יצאה סוויפט לסיבוב הופעות בשם "Taylor Swift's Reputation Stadium Tour", שהפך לסיבוב ההופעות הרווחי ביותר בכל הזמנים באמריקה הצפונית ובארצות הברית. לאחר מכן, זכתה סוויפט בקטגוריית "סיבוב ההופעות של השנה" בטקס פרסי המוזיקה האמריקאית 2018, שם רמזה בריאיון למגזין "E!" על הוצאת האלבום הבא, Lover.
כרמז על מועד יציאת האלבום, ב-13 באפריל 2019, פרסמה סוויפט באתר האינטרנט שלה שעון חול הסופר עד לחצות ב-26 באפריל. בשל דמיונו לחזונה של סוויפט לאלבום, ב-25 באפריל, דיווחו מספר גופי תקשורת כי ציור הקיר המפורסם בשכונת גלוץ בעיר נאשוויל קשור להוצאת האלבום. לאחר שנוספה המילה "Me! מעל הציור, התקבץ קהל מעריציה של סוויפט סביב הציור במשך ימים. בעוד שמעריצים רבים טענו כי הציור אינו קשור לסוויפט, אלא לקידום ערוצי טלוויזיה ואירועי ספורט דוגמת ABC,‏ ESPN ו-NFL, הצטלמה סוויפט על רקע הציור ואיששה את טענות העיתונאים. היא הצהירה כי הציור הוא חלק נרחב ממסע הקמפיין לקראת הוצאת האלבום. בחצות אותו היום, פרסמה סוויפט את הסינגל הראשון מתוך האלבום, "Me!", בהשתתפות פאניק! אט דה דיסקו וברנדון יורי.
בניסיון לעורר עניין בעיתונות, עודדה סוויפט את מעריציה לחפש את כותרת האלבום בווידאו קליפ של "Me!". בקליפ, מופיעה המילה "Lover" מספר פעמים על גבי שלט תאורת ניאון. ב-13 ביוני, במהלך שידור חי בעמוד האינסטגרם שלה, חשפה סוויפט באופן רשמי את שם האלבום ואת מועד פרסומו. בנוסף הודיעה כי הסינגל השני של האלבום, "You Need to Calm Down" יצא למחרת ב-14 ביוני. ב-22 ביולי, חשפה מידע אודות מהדורת הדלוקס של האלבום, הכוללת שתי גרסאות שונות לחלק משירי האלבום, ולמחרת, יצא לאור הסינגל השיווקי היחיד באלבום, "The Archer". שבוע לפני צאתו, ב-16 באוגוסט, הוציאה סוויפט לאור את הסינגל השלישי שכותרו זהה לשם האלבום. באותו היום, פרסמה סוויפט ברשתות החברתיות שלה גם את רשימת רצועות האלבום.